Document ID: 32007R0566

ΚΑΝΟΝΙΣΜΌΣ (ΕΚ) αριθ. 566/2007 ΤΗΣ ΕΠΙΤΡΟΠΉΣ
της 24ης Μαΐου 2007
για τη διαγραφή της Δημοκρατίας της Χιλής από τον κατάλογο δικαιούχων χωρών του παραρτήματος Ι του κανονισμού (ΕΚ) αριθ. 980/2005 του Συμβουλίου για την εφαρμογή συστήματος γενικευμένων δασμολογικών προτιμήσεων
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 980/2005 του Συμβουλίου, της 27ης Ιουνίου 2005, για την εφαρμογή συστήματος γενικευμένων δασμολογικών προτιμήσεων (1), και ιδίως το άρθρο 26,
Εκτιμώντας τα ακόλουθα:
(1)
Η Δημοκρατία της Χιλής περιλαμβάνεται στον κατάλογο δικαιούχων χωρών του συστήματος γενικευμένων δασμολογικών προτιμήσεων, που παρατίθεται στο παράρτημα Ι του κανονισμού (ΕΚ) αριθ. 980/2005.
(2)
Η ενσωμάτωση στη συμφωνία συνδέσεως μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Χιλής, αφετέρου, όλων των δασμολογικών προτιμήσεων που χορηγήθηκαν στη Χιλή στο πλαίσιο του κοινοτικού συστήματος γενικευμένων δασμολογικών προτιμήσεων ολοκληρώθηκε με την ενοποίηση που πραγματοποιήθηκε με την απόφαση αριθ. 2/2006 του Συμβουλίου Σύνδεσης ΕΕ-Χιλής, της 16ης Οκτωβρίου 2006, για την τροποποίηση του παραρτήματος Ι της συμφωνίας (2).
(3)
Το άρθρο 3 παράγραφος 2 του κανονισμού (ΕΚ) αριθ. 980/2005 προβλέπει τη διαγραφή μιας χώρας από τον κατάλογο δικαιούχων χωρών του παραρτήματος Ι του εν λόγω κανονισμού, όταν η συγκεκριμένη χώρα επωφελείται από προτιμησιακή εμπορική συμφωνία με την Κοινότητα η οποία καλύπτει όλες τουλάχιστον τις προτιμήσεις που προβλέπονται από το εν λόγω σύστημα για αυτήν.
(4)
Κατά συνέπεια, το παράρτημα Ι του κανονισμού (ΕΚ) αριθ. 980/2005 πρέπει να τροποποιηθεί ανάλογα.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής γενικευμένων προτιμήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η Δημοκρατία της Χιλής διαγράφεται από τον κατάλογο δικαιούχων χωρών του συστήματος γενικευμένων δασμολογικών προτιμήσεων, που παρατίθεται στο παράρτημα Ι του κανονισμού (ΕΚ) αριθ. 980/2005.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 24 Μαΐου 2007.

Labels: 3
15
19
18